Real Madrid 1-2 Girona: Sergio Ramos apewa kadi nyekundu\nCristhian Stuani aliichezea Middlesbrough kwa kipindi cha miaka miwili kabla ya kujiunga na Girona 2017

Casemiro alifunga bao la kwanza kupitia krosi iliopigwa na Toni Kroos kutoka wingi ya kulia na kuwapatia wenyeji hao uongozi. 

Hatahivyo Penalti ya Cristhian Stuani ilifanya mambo kuwa 1-1  baada ya Sergio Ramos kushika mpira katika lango na mchezaji wa Girona akapiga mwamba wa goli. 

Portu baadaye alifunga bao la ushindi kwa kichwa alichoruka baada ya mkwaju wa Anthony Lozano kupanguliwa, kabla ya Ramos kutolewa nje katika muda wa majeruhi kwa kupewa kadi mbili za manjano. 

Beki huyo alikuwa tayari amepewa kadi ya manjano wakati aliposababisha penalti na akapewa onyo wakati alipojaribu kupiga 'bicycle kick'  lakini akamuumiza mchezaji wa Girona Pedro Alcala.

Kadi hiyo nyekundu ilikuwa ya 19 ya Ramos tangu aanze kucheza katika lligi ya la Liga, ikiwa ni zaidi ya mchezaji mwengine yeyote yule katika ligi hiyo ya Uhispania. 

Ulikuwa muda mwengine mbaya kwa nahodha huyo wa Real Madrid ambaye anakabiliwa na uchunguzi wa Uefa kuhusu iwapo kwa makusudi alitaka kupewa kadi siku ya Jumatano kufuatia ushindi wa 2-1 dhidi ya Ajax  katika mkondo wa kwanza wa mechi ya vilabu bingwa Ulaya ili kuweza kupata marufuku wakati huu na sio baadaye katika shindano hilo.

Ramos  alinukuliwa akiwaambia maripota kwamba atakuwa anadanganya akisema kwamba hakulazimisha adhabu hiyo, lakini baadaye alichapisha katika mitandao ya kijamii kwamba hakulazimisha kupewa kadi hiyo.

Sergio Ramos akipewa kandi nyekundu

Mabadiliko yashindwa kufua dafu

Real, ambaye alianza wikendi katika nafasi ya pili katika jedwali sasa wako nafasi ya tatu , wakiwa na pointi tisa nyuma ya viongozi Barcelona ambao walishinda 1-0 dhidi ya Real Valladolid siku ya Jumamosi. 

Atletico Madrid sasa iko katika nafasi ya pili ikiwa pointi mbili juu ya wapinzani wao Real kufuatia ushindi wao wa 1-0 dhidi ya Rayo Vallecano.

Mkufunzi wa Real Santiago Solari alifanya mabadiliko sita dhidi ya Girona, huku mshambuliaji wa Wales Gareth Bale akiwa miongoni mwa...\n\ntl;dr:
Real Madrid ilikosa fursa ya kupanda hadi nafasi ya pili katika jedwali la ligi ya La Liga baada ya Girona kutoka nyuma na kuwalaza mabingwa hao wa Ulaya uwanjani Bernabeu.